Diari Oficial de la Generalitat Valenciana


Sumari del DOGV 7139, del 25-10-2013 (2013/10917)

Informació pública de l’Acord de 12 de juliol de 2013, de la Junta de Govern Local, sobre (E13/13PL) ocupació directa dels terrenys afectes a l’execució del projecte de la ronda Nord del nucli urbà del Port de Sagunt. Parcel·la 304, polígon 34, superfície 19 m², referència urbana 46222A034003040000J.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7139

Data del DOGV
:   25-10-2013

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2013/10699


Data del document
:   12-07-2013

Organisme emissor
:   Ajuntament de Sagunt

Tipus de document
:   Anunci

Descriptors 

:   * Sagunt
    * pla d'urbanisme
    * administració local

Informació pública de l’Acord de 12 de juliol de 2013, de la Junta de Govern Local, sobre (E13/13PL) ocupació directa dels terrenys afectes a l’execució del projecte de la ronda Nord del nucli urbà del Port de Sagunt. Parcel·la 304, polígon 34, superfície 19 m², referència urbana 46222A034003040000J. [2013/10611]  
Emilio Olmos Gimeno, secretari general de l'Ajuntament de Sagunt (València), certifique que:   
La Junta de Govern Local, en la sessió ordinària del 12 de juliol de 2013, va adoptar, entre altres, l'acord següent:  
47f Ocupació directa dels terrenys afectats per l'execució del projecte de la ronda nord del nucli urbà del Port de Sagunt. Expedient 13/13-PL.  
El regidor d'Urbanisme va presentar directament la proposta una vegada acabat l'examen dels assumptes inclosos en l'orde del dia, i va ser sotmesa a votació d'acord amb l'article 91.4 del Reglament d'Organització, Funcionament i Règim Jurídic de les Corporacions Locals. Per unanimitat, la Junta de Govern Local va declarar la urgència de l'assumpte.  
  
Antecedents  
En la sessió plenària ordinària de febrer de 2011 es va aprovar la modificació puntual referent al canvi de qualificació d'una part de l'espai qualificat de dotacional esportiu 30, segons l'esquema següent:  
  
Considerant que l'Ajuntament pretén l'execució de les obres d'aquella part de la ronda nord del nucli del Port de Sagunt que no està finalitzada, cosa que la fotografia següent posa de manifest:  
  
Considerant que entre els terrenys que fa falta ocupar hi ha els següents:  
Una superfície de 19 m², amb una secció de 9,5 d'ample, qualificats com a viaris, que és part de la parcel·la de què se segrega en els termes grafiats en el plànol següent:  
  
i que pertanyen a la parcel·la cadastral següent:   
Parcel·la de referència número 304, del polígon fiscal 34, referència urbana 46222A034003040000J.   
Figuren com a titulars:  
Hereders d'Evencia Baeza Romero (100 % propietat)  
C/ Virgen del Losar, 77-4-14. 46108 Sagunt.  
  
La porció mencionada de la parcel·la es troba dins de l'àrea de repartiment del programa d'actuació integrada Antic SGES 30. Este àmbit disposa d'una ordenació detallada que l'Ajuntament de Sagunt va aprovar definitivament en la sessió plenària ordinària de febrer de 2011.  
  
Considerant que l'Administració municipal, si vol l'execució immediata del projecte de vial, necessita avançar la disponibilitat civil dels terrenys on s'ha de dur a terme el projecte respecte del moment en què obtindrà la de la resta dels qualificats com a dotacionals públics, que és el de l'aprovació definitiva del projecte de reparcel·lació de l'àmbit abans especificat.  
  
Considerant que en el context de la instrucció del projecte de reparcel·lació corresponent tots els terrenys objecte d'este expedient seran considerats terrenys d'aportació, amb dret d'adjudicació en parcel·les edificables, on se'n materialitzarà l'aprofitament subjectiu, amb l'abast i l'extensió que es deriva de l'ordenació detallada que ja té l'acord d'aprovació definitiva.   
Considerant que l'Administració necessita en este moment tindre la disponibilitat civil dels terrenys esmentats perquè s'ha d'iniciar el procés de selecció del contractista d'obres encarregat de l'execució material del vial sense que es puga esperar a l'aprovació del projecte de reparcel·lació forçosa que se'ls atribuiria.  
Paràmetres urbanístics aplicables a la parcel·la:  
Àmbit de la UE: 27.063 m²s  
Índex d'edificabilitat: 1, 266 m² sostre/m²s  
Edificabilitat objectiva: 34.274 m² sostre  
Superfície de l'espai privat: 4.555 m²s  
Superfície de sòl dotacional dins de la UE: 22.508 m²   
Densitat màxima: 120 vivendes/ha  
Nombre de vivendes: 312  
Nombre d'habitants: 935  
El sostre residencial serà un total de 29.719 m² sostre  
L'aprofitament terciari serà de 4.555 m² sostre  
La localització del 30 per cent d'aprofitament residencial que correspon a la construcció de vivenda protegida i que és d'un total de 8.915 m² de sostre es localitzarà en l'illa C, on es preveu un total de 7.482 m² de sostre residencial. La resta, 1433 m² de sostre, es localitzarà en l'illa B.  
Aprofitament tipus: 1,2664 m² sostre/m²s  
Aprofitament patrimonialitzable: 1,1397 m² sostre/m²s  
Superfície de l'àrea de repartiment: 27.063 m²  
Considerant que l'article 187 de la Llei 16/2005, Urbanística Valenciana, assenyala el següent:  
«1. El sòl destinat a dotacions públiques, a més de per aplicació de les tècniques reparcel·latòries en unitats d'execució contínues o discontínues, es podrà obtindre per mitjà d'expropiació o ocupació directa, en qualsevol moment i classe de sòl sense perjuí de les reserves d'aprofitament a què això done lloc.  
2. S'entén per ocupació directa l'obtenció de terrenys afectes pel planejament a dotacions públiques, mitjançant el reconeixement al seu titular del dret d'integrar-se en una unitat d'execució amb excés d'aprofitament real. L'ocupació directa requerirà la determinació prèvia per l'administració actuant dels aprofitaments urbanístics susceptibles d'adquisició pel titular del terreny que s'ha d'ocupar i de la unitat d'execució en què, per excedir l'aprofitament real de l'apropiable pel conjunt de propietaris inicialment inclosos en esta, hagen de fer-se efectius estos aprofitaments.»  
  
Considerant que l'article 437 del Reglament d'Ordenació i Gestió Territorial i Urbanística (ROGTU), Decret 67/2006, establix en eixe sentit que:  
«L'Ajuntament pot desenrotllar actuacions urbanístiques per mitjà del procediment d'ocupació directa, amb la finalitat d'obtindre terrenys reservats en el planejament urbanístic per a l'execució de sòls dotacionals de la xarxa primària o secundària.»  
Considerant que a estos efectes l'article 438 del ROGTU establix els requisits següents:  
«L'execució de les actuacions urbanístiques per mitjà d'ocupació directa requerix:   
1. Que estiguen aprovats els instruments de planejament urbanístic que establisquen l'ordenació detallada dels terrenys a ocupar i de la unitat d'execució en què haja d'integrar-se el seu propietari.  
  
2. Que els terrenys a ocupar estiguen qualificats pel planejament com a dotacions públiques de la xarxa primària o secundària.»  
Uns requisits que es complixen en este cas per les circumstàncies indicades abans. L'ocupació objecte d'este acord s'ajusta íntegrament a les alineacions definides en el document de planejament esmentat.  
  
Considerant que l'ocupació directa es perfila com un procediment alternatiu a l'expropiació en què queda eximida l'Administració de pagar el preu just substitutori dels terrenys, si bé subjecte als terminis a què es referix l'article 441 del ROGTU, segons el qual:  
  
«2. Transcorreguts quatre anys des de l'ocupació directa sense que s'haja aprovat definitivament el projecte de reparcel·lació de la unitat d'execució en què s'hagen integrat els propietaris de les finques ocupades, poden estos anunciar a l'Ajuntament el seu propòsit d'iniciar l'expedient de preu just, que ha de dur a terme el ministeri de la llei transcorreguts sis mesos des de l'anunci esmentat, d'acord amb el procediment regulat en este reglament per a l'expropiació forçosa.»  
  
Els efectes que l'Administració municipal aprove un expedient d'ocupació directa són els enumerats en l'article 440 del ROGTU, d'acord amb el qual:  
«1. En l'execució de les actuacions urbanístiques per mitjà d'ocupació directa l'alçament de l'acta d'ocupació directa produïx els efectes següents:  
a) La transmissió de la titularitat del sòl ocupat en favor de l'administració actuant i la reserva d'aprofitament en favor del propietari originari.  
b) Legitimarà l'inici de les obres públiques corresponents.»  
Actuacions procedimentals a adoptar  
Les descrites en l'article 187.3 de la LUV són desenrotllades en l'article 439 del ROGTU, molt més detallat, per la qual cosa en fem la transcripció. En este sentit assenyala que:  
«L'execució de les actuacions urbanístiques per ocupació directa ha d'ajustar-se al procediment següent:  
1. La llista dels terrenys que s'han d'ocupar, els seus propietaris, l'aprofitament que corresponga a cadascun i les unitats d'execució en què hagen d'integrar-se han de publicar-se en el Diari Oficial de la Generalitat i notificar-se als qui consten com a titulars de drets inscrits en el Registre de la Propietat, i atorgar-los un termini d'audiència d'un mes. Així mateix, ha de notificar-se al Registre de la Propietat, i sol·licitar-ne un certificat de domini i càrregues de les finques afectades i la pràctica dels assentaments que corresponguen.  
2. Acabat este termini d'audiència ha d'alçar-se l'acta d'ocupació, fent-hi constar les circumstàncies següents:  
a) Dades d'identificació dels titulars de drets sobre les finques ocupades.  
b) Resultat del tràmit d'audiència als titulars esmentats.  
c) Descripció escrita i gràfica de les finques o parts de finques objecte d'ocupació directa, amb indicació de la superfície ocupada, el seu aprofitament i les dades registrals, incloses les càrregues que hagen de cancel·lar-se per ser incompatibles amb el planejament.  
d) Unitat d'execució en què haja de fer-se efectiu l'aprofitament. S'entendran les actuacions amb el ministeri fiscal en el cas de propietaris desconeguts, no compareixents, incapacitats sense persona que els represente o quan es tracte de propietat litigiosa.  
3. L'Ajuntament ha d'expedir a favor de cada propietari un certificat de l'acta d'ocupació, i remetre'n una còpia al Registre de la Propietat per a inscriure a favor de l'ajuntament la superfície ocupada i a favor dels propietaris l'aprofitament de les finques ocupades, als folis de la qual es traslladaran tots els assentaments vigents.»  
Cal en este moment, en conseqüència, adoptar l'acord d'inici del procediment d'ocupació directa de la parcel·la que s'especifica a continuació, en què s'haurà d'especificar el contingut següent: relació de terrenys a ocupar, els seus propietaris, l'aprofitament que corresponga a cada un i les unitats d'execució en què hagen d'integrar-se. L'acord s'ha de publicar en el Diari Oficial de la Generalitat i notificar-se als que consten com a titulars de drets inscrits en el Registre de la Propietat, que tindran un termini d'audiència d'un mes.  
  
A la vista del que s'ha exposat i de conformitat amb la proposta del cap de la Secció d'Urbanisme, la Junta de Govern Local, sense que es promoga debat per unanimitat, acorda:  
Primer. Obrir l'expedient d'ocupació directa de 19 m² de la parcel·la identificada en la part expositiva, que té referència cadastral número 304, del polígon fiscal 34, referència urbana 46222A034003040000J.  
  
Segon. Publicar l'acord en el Diari Oficial de la Generalitat i notificar-lo als que consten com a titulars de drets inscrits en el Registre de la Propietat, als quals se'ls donarà un termini d'audiència d'un mes perquè manifesten el que consideren adequat per a la defensa dels seus drets i interessos.  
Tercer. Sol·licitar del Registre de la Propietat el certificat de domini i càrregues de la finca afectada.  
I perquè conste i als efectes oportuns, expedisc este certificat, amb el vistiplau de la tinenta d'alcalde (la delegació de la qual va ser conferida per la Resolució núm. 1004, de 16 de juny de 2011).  
  
  
Sagunt, 12 de juliol de 2013.- La tinenta d'alcalde: Concha Peláez Ibáñez.